蝶恋花
作者：高明《蔡伯喈琵琶记》
朝代：元

paragraphs: 万苦千辛难摆拨，力尽心穷两泪空流血。
裙布钗荆今已竭，萱花椿树连摧折。
金剪盈盈明素雪，空照乌云远映愁眉月。
一片孝心难尽说，一齐分付青丝发。
奴家在先婆婆没了，却是张大公周济。
如今公公又亡过了，无钱资送，难再去求张大公，寻思起没奈何，只得剪下青丝细发，卖几贯钱为送终之用。
虽然这头发值不得恁多钱，也只把做些意儿，一似教化一般。
正是：不幸丧双亲，求人不可频。
聊将青鬓发，断送白头人。
(旦唱)。